Sing perlu entuk kawigaten mbokmenawi sikap permisif sing kadhang dibungkus nganggo adat lan budaya Jawa. Akeh warga bebrayan Jawa sing katone alus anoraga katambahan manise celathu lan kebak subasita emane uga nindakake pakarti-pakarti kang nerak ukum agama utawa ukum negara. Kanggo conto, yen panjenengan tindak menyang kutha Solo lan sakiwa tengene, panjenengan bakal digawe nggumun anane warung sate jamu. Tumrap warga sing neneka mbok menawa durung priksa apa sing dikarepake kanthi istilah ‘sate jamu’ kuwi. Ning tumrap wong awam, kabeh wis uninga yen ‘sate jamu’ kuwi kayadene eufemisme (basa sing kanggo ngalusake) kanggo nyebut sate daging sona. Sapa sing dhahar sate jamu iki? Ya para warga etnis Jawa yen secara formal mesthine ana sing ngaku nggilut agama Islam. Ing kamangka rak wis padha priksa ta yen daging